***Výbor Národnej rady Slovenskej republiky***

***pre obranu a bezpečnosť***

**63. schôdza výboru**

CRD-2162/2018

**173**

**Uznesenie**

Výboru Národnej rady Slovenskej republiky

pre obranu a bezpečnosť

z 22. januára 2019

Výbor Národnej rady Slovenskej republiky pre obranu a bezpečnosť prerokoval vládny návrh zákona o ochrane oznamovateľov protispoločenskej činnosti a o zmene a doplnení niektorých zákonov **(tlač 1197)** – **druhé čítanie** a

1. **súhlasí**

s vládnym návrhom zákona o ochrane oznamovateľov protispoločenskej činnosti a o zmene a doplnení niektorých zákonov **(tlač 1197);**

**B. odporúča**

Národnej rade Slovenskej republiky

vládny návrh zákona o ochrane oznamovateľov protispoločenskej činnosti a o zmene a doplnení niektorých zákonov **(tlač 1197)** schváliť s pripomienkami uvedenými v prílohe uznesenia;

**C. ukladá**

predsedovi výboru

informovať gestorský Ústavnoprávny výbor Národnej rady Slovenskej republiky o výsledku prerokovania uvedeného návrhu zákona vo výbore.

***Anton HRNKO***

predseda výboru

***Jozef BUČEK***

overovateľ výboru

***Milan LAURENČÍK***

overovateľ výboru

Príloha k uzn. č. 173

**Pripomienky**

k vládnemu návrhu zákona o ochrane oznamovateľov protispoločenskej činnosti a o zmene a doplnení niektorých zákonov **(tlač 1197)** – **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**K čl. I**

1. V čl. I  § 3 ods. 2 a § 5 ods. 2 sa slová „žiada sa“ nahrádzajú slovami „oznamovateľ žiada“.

Ide o legislatívno-technickú úpravu, ktorou sa precizuje navrhované ustanovenie.

1. V čl. I § 10 ods. 5 sa slová „preverenie oznámenie“ nahrádzajú slovami „preverenie oznámenia“.

Ide o gramatickú úpravu.

1. V čl. I  § 13 ods. 13 tretej vete sa slová „predseda zistí“ nahrádzajú slovami „predseda úradu zistí“.

Ide o legislatívno-technickú úpravu, ktorou sa zjednocuje terminológia predkladaného návrhu zákona.

1. V čl. I  § 13 ods. 15 druhej vete sa slová „potrebné prijať“ nahrádzajú slovami „potrebné, prijme“ a slovo „oznámiť“ sa nahrádza slovom „oznámi“.

Ide o legislatívno-technickú a gramatickú úpravu, ktorou sa upravuje formulácia navrhovaného ustanovenia.

**K čl. II**

1. V čl. II 1. bod § 54a ods. 1 sa slová „platia rovnako“ nahrádzajú slovami „platí rovnako“.

Ide o gramatickú úpravu.

**K čl. IV**

1. V čl. IV v úvodnej vete sa slová „písmenom z“ nahrádzajú slovami „písmenom aa“, v texte sa označenie písmena „z“ nahrádza označením písmena „aa“ a odkaz na poznámku pod čiarou „86di)“ vrátane poznámky pod čiarou sa označuje ako odkaz „86dj)“.

Ide o legislatívno-technickú úpravu, ktorou sa mení navrhované označenie ustanovenia § 91 ods. 4 písm. z), nakoľko v zákone č. 345/2018 Z. z. čl. III sa rovnako za § 91 ods. 4 dopĺňa písmenom z) (účinnosť 1. január 2019).